
Fluefabrik 

eller opdræt af Musca domestica (alm. stueflue) 

Mange har spurg mig, hvordan man laver fluer. Så jeg ser det som en 
opgave ikke at besvare den enkelte, for så fik jeg nok at lave, men at 
bringe en artikel i det grønne blad. 

Vi skal have avlsdyr, jeg startede med 8 fluer, vær helt sikker på, at det 
er den rigtige flue; jeg fik engang fat i en stikflue, der lignede den alm. 
stueflue meget, det er ganske ubehageligt, når nogen af disse bæster 
slipper løs i lejligheden. Det er nemt at se forskel, for stikfluen har en 
brod, der er knækket ind under fluen. Stuefluen har en snabel, der kan 
bøjes i alle retninger, og den slutter i en sugekop, den lever da også ved 
at spytte et opløsende sekret ud på fødevaren for derefter at suge det 
op igen. Dette siger noget om, at fluerne skal fodres. Hertil bruger jeg 
en lille skål med crepepapir, fugtet med mælk, honning, syltetøj, en gang 
imellem levertran og ABCdin syrup, der må aldrig mangle fugt. 

Jeg har mine fluer i et af reolburene, 90 cm langt, 45 cm højt og 60 cm 
dybt; forgitteret har jeg skiftet ud med glas; der hvor skillevæggen kan 
sættes ind, er der en revne i burets højde og ca. 1 cm bred, der har jeg 
klæbet tyl over, det er al den luft de har, men jeg tror det er i under¬ 
kanten. 

Vi skal have et sted, hvor fluerne kan lægge deres æg, og hvor larverne 
kan udvikles, dette kan ske i alle slags henrådnende vegetabilske stof¬ 
fer, ekskrementer, køkkenaffald osv., det er påvist, at under samme for¬ 
hold foretrækkes flydende hestegødning, og det er en betingelse, at der 
er stærkt oplyst; jeg har selv erfaring for, at kogte kartoffelskræller er 
ganske fortrinlige. Bag i buret har jeg sat en gammel blomsterkasse af 
zink, 80 cm lang, 20 cm bred og 13 cm høj. Da jeg startede kulturen, 
fyldte jeg kassen helt op med grønt græs, hældte 4-5 liter vand i og star¬ 
tede så med kartoffelpiller, gammelt brød, hele kartofler og lignende, 
oven på dette satte jeg så min skål med mælk m. m. Lyset og varmen 
er en 25 W pære, der hænger 10-15 cm over denne kasse, ydermere får 
de varme nedefra, idet de står lige oven på rugemaskinen. 

Udviklingen er helt afhængig af varmen og fodermassens konsistens, 
ved 30-35 graders varme og en fugtig fodermasse, går der ikke mere end 
14 dage fra æg til den flue, der klækkes af ægget, igen kan lægge æg; en 
flue lægger normalt 100-130 æg af gangen, og den lægger 4-6 sådanne 
klumper i den korte tid, den lever, og levetiden er afhængig af aktivite¬ 
ten, en vinterflue kan leve i 4-6 måneder, medens en flue i en sådan kul¬ 
tur højst lever nogle få uger. 

Når puppetiden indtræffer, er der noget man skal passe på, for er fo¬ 
dermassen for våd, vil larverne søge ud til mere tørre steder, og det 
kan godt betyde, at de forlader fodermassen, og i værste tilfælde buret, 
for i den tilstand er de ikke nemme at spærre inde. Jeg har lagt et lag 
sand på bunden, og jeg tror det fanger mange. Hvis man var interesse¬ 
ret i larverne som foderemne, skulle det være muligt at narre naturen 
på dette stadie, jeg er blot af den opfattelse, at udviklede fluer er bedre 
men knapt så renlige, for de er nogle svin, det kommer vi ikke udenom. 
Jeg kan fortælle, at jeg engang havde 7 svaleunger i pleje fra de var så 
små, at de kun havde 1 x /i cm fjerposer på vingerne; blandt meget andet 
prøvede jeg at fodre dem med larver fra spyfluen, der skete ikke noget, 
men larverne gik blot hele igennem dem, jeg tror ikke det er bedre for¬ 
di det er larver af stuefluen, ungerne fik slet ingen gavn af dem, hvor¬ 
dan forholdet er med fugle, der mader fra kroen, ved jeg ikke, men 
der skulle være større mulighed for fordøjelse. 

Når nu vi har buret i orden og der er et par tusind fluer, skal vi i gang 
med at høste, principet er et hul eller flere med studs, så der kan bin¬ 
des en klar plasticpose på; mørkelæg kulturen helt og fluerne vil søge 
mod lyset, hvilket vil sige ud i poserne, det sætter mere skub i dem, 
hvis der bankes på siden af buret; de kan nu bruges levende i fluetætte 
bure eller fryses til senere brug. W. J. 

Fangst af levende foder. 

Der er sikkert mange, der har løst dette problem, men er min løsning 
bedre, er I velkommen til at bruge den. For dem, der ikke har tænkt på 
det, er her en nem måde at skaffe værdifuldt foder til fuglene, det var 
dette foder, der gav mig to unger af Masketangaren sidste år. 

Man bruger en stor, dyb kejs, stryger gennem grøftekantens græs og 
blomster, her får man en hel zoologisk have af insekter, men mest af 
græshopper og blomsterfluer, samt en hel masse vissent græs og stæng¬ 
ler. Dette skal sorteres, det gør jeg i en plasticspand med låg på; jeg 
har skåret et hul i låget, 10-15 cm i diameter, herigennem tømmer jeg 
kejsens indhold og lukker med en stump bræt eller krydsfiner. Nu vil 
alt det, der kan springe, kravle eller flyve, prøve at slippe ud, til dette 
formål har jeg oppe på siden af spanden skåret en række store huller 
hele vejen rundt, ikke større end der stadig er stivelse i spanden. Nu 
kan de springe, flyve og kravle ud, men det var jo ikke meningen, at de 
skulle løbe igen, derfor har jeg købt en dragtpose (pas på! de fleste er 
imprægneret mod møl, det er ikke så heldigt); denne dragtpose giver 
jeg spanden på fra neden af og sætter den øverste kant fast mellem låg 
og spand, nu vil insekterne fare ud i denne dragtpose friske og rene. 
Til at begynde med ser det noget håbløst ud, for de farer rundt som en 
sky i hele posen, men efterhånden som der bliver mange og de bliver 
trætte, vil de synke til bunds. Det er gerne sådan, at når jeg kommer 
hjem med dagens fangst, lukker jeg op i det ene hjørne af posen og 

kan her tappe insekterne ud i brugte, men rengjorte mælkekartoner, de 
skal nu hurtigst muligt i frost, helst under -r 20 grader. 

Ved optøning er det meget vigtigt, at insekterne er frostfrie inden fug¬ 
lene får af dem, der kan nemt hengå 1-2 timer; jeg har prøvet før, det 
var myreæg til vagtelkyllinger, de fik dårlig mave og nogle døde. 

Jeg har erfaret, at fuglene dør, hvis de spiser nogle af larverne, så der¬ 
for fjerner jeg konsekvent alle sådanne, når insekterne er tøet op, men 
inden jeg fodrer med dem. 

Jeg vil tro, at dette giver det bedst tænkelige foder for insektædere og 
for fugle i det hele taget, men der skal meget til at sætte et kuld unger 
op, meget mere end de fleste tror. 

Dette foder har den fordel, at det ikke render fra fuglene, man kan, om 
fornødent, fodre for hele dagen på en gang. 

Jeg mangler at tilføje, at for at virke, skal dette monstrom hænge; med 
en snor har jeg lavet en hank i låget, så kan jeg have den hængende på 
sidespejlet på kleinbussen. For at dragtposen ikke skal klaske ind til 
spanden, har jeg lavet nogle ståltrådsbøjler hen over hullerne, det giver 
god passage og virker fint. W. 7. 

Blåkindet Lori. 

Albrecht-Møller. 

Det var angående Deres artikel i Stuefuglene om blåkindet lori. Denne 
lori har jeg også haft, men jeg mener, at der er tale om orangebrystet 
lori. 

Jeg købte 2 stk. hos Gunner Clausen, Bandholm, den 13. februar 1970; 
da de kom var de i meget fin kondition og en meget fin fjerdragt. 

G. Clausen mente at det var blåkindet lori, men da jeg fik dem hjem, 
viste det sig, at den ene var 1,0 orangebrystet lori, men om den anden, 
0,1, kunne der være tale om blåkindet lori, da den var ca. 3 cm kortere 
end 1,0 og havde mindre næb end den anden, jeg har Papegøjebogen 
at gå ud fra. 

De blev sat i 4 ugers karentæne før de kom over i fuglehuset; den 10. 
marts kom de i en indendørs voliere: 150 cm lang, 100 cm bred og 180 
cm høj med udendørs voliere på 3 m lang, 1 m bred og 1,80 m høj. 

De kom ud den 1. april og fik kasse med det samme; de fik to kasser, 
den ene var med to rum og den anden med kun et rum. Jeg så dem par¬ 
re sig flere gange og de var meget interesseret i den kasse med kun et 
rum. Ca. 5. maj så jeg ikke hunnen mere, og da jeg ikke turde kikke i 
kassen, vidste jeg ikke, hvor mange æg hun havde. Den 14. juni var hun 
ude af kassen da jeg var ovre at fodre dem, om aftenen så jeg til dem 
igen og da var hun stadigvæk ude. Den 15. juni kikkede jeg i kassen og 
da var der 1 æg og 1 død unge, der var blevet mellem 8 og 10 dage gam¬ 
mel. Jeg tog kassen ned med det samme, og den blev vasket med varmt 
sæbevand og sat op igen. 

Den 2. juli var hun i fuld gang igen, hun kom først ud, når jeg kom o- 

ver for at fodre dem, og så var alle inde for at få noget at spise, men 
det var kun den første uge hun kom ud af kassen, derefter blev hun in¬ 
de i kassen selv om jeg gik derover. 

Den 29. juli kunne jeg høre svag pippen fra kassen, men den 5. august 
sad hun udenfor og jeg kikkede i kassen igen; da var der 2 unger, men 
den ene var død, så jeg måtte fjerne den; og så var det om hun ville 
gå i kassen igen? Den næste morgen var hun igen i kassen. Den 29. sept. 
kom ungen ud, men den døde 15 dage efter. 

Da jeg ikke selv var hjemme hver dag fra 1. juli, da jeg er indkaldt for 
tiden, har jeg som følge deraf måttet sælge mine fugle, da de var dyre 
at holde, og nu må jeg starte helt forfra igen. Leif Larsen, Brønshøj. 


Aftenturen 1971. 

Der er tradition for, at vi på vores mødeaften i juni foranstalter en af¬ 
tentur - og vi har stadig beflittet os på ikke at planlægge noget, andre 
har påtænkt. 

Tilslutningen de sidste år har imidlertid været så ringe, at vi overvejede 
at slutte, men vi prøver eet år endnu. 

Altså, tirsdag den 8. juni kl. 18 præcis samles vi udenfor vort mødeloka¬ 
le Frederiksberg allé 11. 

Med bus kører vi derefter til museet med »Vikingeskibene« i Roskilde, 
hvor vi modtages af et af vore medlemmer, E. Grimstad (præmie- og 
medaljescorer) nu museumsforvalter - han vil køre en kort film og 
vise os rundt på museets enemærker. 

Efter forevisningen kører vi videre til Skibby, hvor aftenkaffen indtages 
og Poulsens volierer betragtes - herefter frit samvær indtil vi ca. kl 23 
kører tilbage til København. 

Man tilmelder sig hos Albrecht-Møller senest lørdag den 5.! Turen ko¬ 
ster for bus, entré og aftenkaffe ialt 25,00 kr. 


Bladet! 

Skriv, skriv, du dejlige liv, 
ondt eller godt, stort eller småt. 

Skriv hvad du vil, jeg byder mig til 

for det tunge, det glade - 

kun ikke de tomme, hvide blade - ! 

J. Blicher-Clausen, »Farbror Frans«. 

Hvis der i Deres blad skulle være for mange hvide blade, send da et 
kort til kassereren - Jørgen Ulriksfeldt, Beatevej 23, 2500 Valby - og en 
erstatning vil følge. Vi siger undskyld! AÆ. 

Opdræt af Aymaraparakit. 

For at begynde traditionelt, kom jeg en dag i november ind til en fugle¬ 
handler, hvor jeg bemærkede tre aymaraparakitter, hvoraf især de to var 
meget stramme og livlige, hvorimod den tredie var noget forpjusket. 

Da der blev ro i lokalet, bemærkede jeg, at de to stramme sad tæt ved 
siden af hinanden, faktisk holdt hinanden i hånden eller vingen. Den tredie 
nærmede sig parret forsigtigt, men blev straks afvist. Jeg lavede noget 
støj ved volieren, hvor de gik, med det resultat, at alle tre blev spredt, 
men ca. 2 minutter efter sad de atter ved siden af hinanden og førnævnte 
optrin gentog sig. 

Jeg spurgte om prisen, da jeg syntes den var rimelig, fik jeg dem i kassen 
hjem. De blev anbragt i et bur 60 x 60 x 30 cm. 

Da de efter én måneds forløb stadig var stramme og livlige, blev de sat 
i volier, hvor der i forvejen gik fem bourksparakitter. 

Da det absolut er farligt at sætte nye beboere ind til en flok, der har gået 
sammen et stykke tid, havde jeg forinden udskiftet samtlige grene, så 
det hele kunne virke nyt for alle. 

Vi ved jo, at som regel udvælger de sig et bestemt sted at sidde; når denne 
gren er væk, skal der vælges en ny, og inden dette er sket, er de nye be¬ 
boere gledet ind i kollektivet. 

Den voliere, de blev anbragt i, er den koldeste i kælderen, dog uden træk. 
Aymara klarer sig bedst ved lav temperatur, dog uden frostgrader. 

De blev ved med at holde tæt sammen, sad ved siden af hinanden, legede 
sammen og sov sammen, enten siddende på en gren eller hængende på 
tråden i et hjørne. Ufred med de øvrige beboere har jeg aldrig set. 

Den 2. maj blev de sat ud i en friluftsvolier, hvor jeg havde anbragt en 
redekasse, da jeg har læst, at de ynder at overnatte i kasse. 

Nu begyndte det morsomme. Jeg var ikke kommet ud af volieren, før 
hannen var henne ved kassen, hvorfra han kaldte på mutter, for at vise 
hende, hvor heldig han havde været, ved at finde en redeplads. Jeg for¬ 
svandt ud af volieren, men inden jeg var kommet ud, var parring i gang, 
og så blev kassen — 20x20x30 cm — grundigt undersøgt, et par høvl¬ 
spåner blev fjernet. 

Otte dage efter kunne jeg ikke styre min nysgerrighed længere, jeg måtte 
undersøge kassen, der var tre æg, så spændingen steg. Selv om de var 
meget fortrolige, blev jeg fra kassen i ti dage, men så gik den heller ikke 
længere, jeg måtte have stillet min nysgerrighed — o — rædsel, der var 9 
— ni — æg, var det mon to hunner, jeg havde som par? 

De fik atter fred nogle dage, der blev ruget troligt hele døgnet, om dagen 
af hunnen, om natten af dem begge. Jeg måtte vide, om æggene var be¬ 
frugtede, og det var de alle ni, det ene var noget mindre end de øvrige, 
hvorfor jeg fjernede det, der var en levende unge i det. 

Utroligt, at så lille en fugl kan dække over ni æg. Efter 20 dages rugning 
var jeg klar over, at der var ved at ske noget, fatter havde meget travlt og 
var urolig. Jeg kunne høre svage pip fra kassen. 

Hele ruge tiden så jeg hunnen uden for kassen én gang, hun blev fodret af 
fatter. Kassens indhold bar også præg af, at hun ikke forlod den, der lå 
en hel dynge efterladenskaber. 

Nu fik farmand rigtig travlt, han skulle forsørge dem alle ni, for hunnen 
blev stadig i kassen til ungerne var 7—8 dage gamle. Jeg så ofte i kassen, 
hvilket ikke forstyrrede. Jeg fjernede en del efterladenskaber, hunnen flyt¬ 
tede sig blot en smule, så jeg kunne komme til og få snavsede fingre. 

Hver gang talte jeg 8 små hoveder. Da ungerne var 8 dage gamle begyndte 
hunnen at tage del i transporten af foder til ungerne. Det var ikke små¬ 
ting, der skulle til af frø, tørt og spiret af alle gængse hirsearter og en 
masse hamp og solsikke, hvoraf de også brugte en del spiret, men især 
hønsegræs og blomster af Brandbæger (Stolthenrik), det var især sidst¬ 
nævnte det gik ud over, de åd utrolige mængder. For at de hele tiden kunne 
have friske blomster, »plantede« jeg en ordentlig bunke i en dåse inde i 
volieren, når det får en sjat vand, kan det holde sig frisk i flere dage. 
Efter atter nogle dages forløb bemærkede jeg, at alt den æden Brand- 
bæger blev for meget for »de gamle«, de transporterede simpelthen maden 
på »solsortemanér«, det var morsomt at se dem fylde næbet, så det stak 
ud til begge sider. 



Ungerne trivedes fint. 14 dage gamle begyndte de at få hale og svingfjer. 
De krævede uafbrudt mad ved højlydt tiggen. Da de var 20 dage gamle, 
var kassen i den grad svinet til indvendig, at jeg blev tvunget til at gøre 
noget effektivt. Jeg lagde ungerne — alle 8 — i en ren og noget større 
kasse, som dog blev modtaget med nogen skepsis af tjenerne, men et par 
timer efter begyndte serveringen igen. 

Om natten opholdt de sig i kassen alle ti, der lød ofte mærkelige ting fra 
kassen i løbet af natten, de havde ikke lært bandeord, men lyden blev 

fremført i samme tonefald som disse, eller også sagde de: »Flyt dig, du 
træder mig over tæerne.« 

28 dage gamle kom den første unge ud af kassen, den fløj fint, inden 
aften var der tre unger på pinden. Da der de næste to dage stadig kun 
viste sig tre unger, måtte jeg kigge, der lå 5 friske fyre i kassen, den ene 
fik luft under vingerne, og landede på en gren. Næste dag kom der 2 til 
og atter dagen efter én til. Nu var der 7 plus 2 på pinden, men jeg sav¬ 
nede stadig én, så jeg måtte kigge, jo, den var derinde i bedste velgående. 
De sov alle i kassen, endelig, næste morgen sad de alle ti på række og 
geled. Ungerne blev stadig madet flittigt, men de tiggede også ustandse¬ 
ligt. Efter få dages forløb begyndte de selv at smage på maden, især det 
grønne. 

Da de havde været ude i ti dage, blev jeg klar over, at der var noget galt, 
da gamle begyndte at snærre af ungerne, når de bad om mad, og de var 
ikke rigtig velkomne i kassen, så jeg måtte kigge i kassen, nå, sådan, der 
lå to æg i kassen. 

Jeg havde heldigvis mærket de gamle fugle, ellers havde det ikke været 
let at kende dem fra hinanden, alle ungerne lignede hunnen. 

Dagen efter flyttede jeg ungerne til en anden volier, hvor der gik fire rød- 
brystede græsparakitunger. De nyankomne tog straks en redekasse i be¬ 
siddelse som natteleje, og de åd fint. Efter få dages forløb begyndte de at 
regere og jage med de rødbrystede i en sådan grad, at disse var henvist til 
at opholde sig på bunden af volieren, fik dog tildels en gren, ca. 30 cm, 
ved siden af redekassen, men så heller ikke mere, så jeg måtte flytte de 
rødbrystede væk fra provoerne. 

Der blev ruget fint på 6 æg, hvoraf de fem var befrugtede. Der blev 5 un¬ 
ger, hvoraf den ene døde få dage, før de skulle forlade kassen, denne unge 
havde hele tiden været noget mindre end de øvrige, men 12 unger er dog 
også rigeligt. 

Dette var strålende alt, men nu kom mørke skyer. En dag sad en af un¬ 
gerne med hovedet under vingen, næste morgen lå den på bunden stiv og 
kold. Ved undersøgelse af den konstaterede jeg kraftig maveforgiftning. 
De øvrige syv var raske og friske. To dage efter gentog ulykken sig. Under¬ 
søgelse — samme resultat. 

Jeg fjernede alt grønt og det spirede frø, men næste dag var det gal med 
to, de blev flyttet ind i et bur og tvangsfodret med kulstof og antibiotica, 
men næste morgen var de begge døde. Jeg var ved at fortvivle, hvad skulle 
jeg gøre? Først fjernede jeg alt fra volierens bund. Under dette arbejde 
blev jeg opmærksom på en ting. Uden for volieren står en staude — He¬ 
lium — kaldet Solbrud, den havde i løbet af sommeren sendt to stilke ind 
mellem dobbelt tråden, og der var tydeligt ædt af den, de blev fjernet. De 
sidste tre unger har gået i samme volier siden, ca. én måned, uden der er 
sket noget. Jeg er overbevist om, at det var Helium, der var synderen. 

Har nogle af læserne nogen bekræftelse på, at denne staude er så giftig? 
Det er velkendt, at staude er bandlyst i volierer. Denne må være særlig ond¬ 
artet. 

Jeg har fra starten af beretningen med stor sikkerhed omtalt HUNNEN — 
HANNEN, og dette ikke uden grund, jeg mener der er tydelig forskel. 

Især når de sidder ved siden af hinanden er forskellen tydelig, hannen er 
større og kraftigere farvet især på bryst og bug. Hunnen er lysegrå med 
svag antydning af grønt, hvorimod hannen er tydelig grøn over bryst og 
bug. Men én ting mere, som jeg gerne ville høre andres mening om — ben¬ 
farven — min hun har mørke homfarvede ben, hvorimod hannens er lyse 
nærmest kødfarvede. I »Papegøjebogen« nævnes ingen kønsforskel, og 
under benfarven står? — vel nok fordi der hersker usikkerhed om spørgs¬ 
målet. 

Som bekendt kommer Aymaraen fra Sydamerika, hvor den fortrinsvis 
holder til i Andesbjergenes højder, hvor den stort set følger snegrænsen 
op og ned sommer og vinter, hvilket sikkert også er grunden til, at hun¬ 
nen ikke forlader kassen i rugetiden og ungernes første otte levedage og 
ligeledes grunden til, at de overnatter i redekassen. 

Det er en herlig lille fyr, altid i godt humør, parat til en lille tag-fat eller 
anden leg. Den skriger ikke og er absolut fredelig. Mit ynglepar gik i volier 
sammen med et par rødskuldrede græsparakitter hele sommeren, jeg har 
aldrig set ufred mellem dem. De kunne sidde på foderbræt sammen uden 
at genere hinanden. 

De er meget glade for en æblegren om vinteren, den bliver omgående af¬ 
barket. 

O. J. M 


Spørgekassen. 

Spørgsmål: 

Da cirka 70 % af vore medlemmer er kommet til indenfor de sidste år, 
vil jeg gerne spørge, om ikke nogle af de gamle artikler om mere al¬ 
mindelige fugle ikke kunne komme igen - det ville jo også aflaste re¬ 
daktøren lidt. O. M. i Å. 

Svar: 

Det er ikke let at være redaktør, for ganske kort tid siden fik jeg det 
modsatte spørgsmål, hvorfor der ikke kom flere artikler om de mere 
sjældne fuglearter, og jeg mener virkelig, at vi prøver at dele sol og 
vind lige. - De har sikkert ret i, at der stadig kommer nye medlemmer. 
Vi får hvert år flere hundrede nye - men der er så mange gode småbø- 
ger, som omtaler begynderfugle, og i sin tid lærte vi disse bøger nær 
mest udenad, og de samme bøger står jo på ethvert bibliotek og venter 
på læsere. Hvis vi skulle bringe begynderartikler, så tror jeg vi ville mi¬ 
ste en masse læsere, hvad tror De selv De ville synes om at læse om 
Gråastrilder, når De havde holdt fugle i 10-20 år. 

Og optrykke gamle artikler - nej tak, ikke sålænge jeg er redaktør - så 
dårligt spiller klaveret heller ikke. Jeg skal nok finde på et eller andet 
emne at behandle, og ellers må man jo stadig forny sig, husk på, at der 


185 


stadig sker noget nyt, og ingen er eller kap være interesseret i at læse 
om forældede iagttagelser eller gamle metoder. 

Jeg kan altså ikke love at opfylde Deres ønske, for jeg tror ikke det vil¬ 
le gøre »Stuefuglene« bedre, og det er min opgave. Albrecht-Møller. 


Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 

Tlf. (01) 5003 78. 

Kasserer: Jørgen Ulriksfeldt, Beatevej 23, 2500, Valby, tlf. (01) VA 7743. 
Sekretær: F. Nauta Ridderstrøm, Revalsgade 3, 1723 København V. 
Bestyrelsesmedlem: Mogens Pedersen, Strandparksvej 24, 3., 2900 Helle¬ 
rup. 

Bestyrelsesmedlem: Svend Pedersen, Rundgården 16 2 mf, 2860 Søborg. 

AFTENTUR tirsdag den 8. juni til »Vikingeskibene« i Roskilde og aften¬ 
kaffe i Skibby. Se nærmere andetsteds i bladet. 

Mødet den 11. maj 1971. 

Formanden indledte med en velkomst til de 25—30 medlemmer, der trods 
det gode vejr var mødt frem til det sidste af vore møder inden sommer 
ferien. Derefter meddeltes det, at foreningens bibliotek var blevet forøget 
med bøger for ca. 1200,00 kr. A-M udtrykte ønsket om at bøgerne m&tte 
blive flittigt benyttet, for: »Bøger er den stige, ad hvilken man bliver sin 
ovremands ligemand.« Oprettelsen af en generationsopdrætningsordning 
blev kommenteret med et citet af Erik Bøgh: »Vel er det så, at de store 
spor kan føre dig frem til det største, men ét er dog sikkert, tro mine ord, 
du bliver aldrig den første«. 

Ved andres eventuelle efterfølgelse af denne ordning har F. F. F. dog gjort 
fuglesagen en lille tjeneste. Sommerturen bliver den 8 juni — til Vikinge 
skibene i Roskilde, hvor hr. Grimstad vil vise en film og fortælle om ski¬ 
bene — derefter til Skibby, hvor aftenkaffen drikkes hos bogtrykker 
Aa. Poulsen. Afgang fra København kl. 18,00 og hjem fra Skibby kl. ca. 
23,00. Pris alt inclusive 25,00 kr., men der kræves deltagelse af mindst 
20 personer. Tilmelding til Albrecht-Møller på (01) 50 03 78 inden d. 5. juni. 
Herefter bød A-M hr. Ian Curran hjertelig velkommen fordi denne, på 
trods af en væsentlig arbejdsbyrde, havde kunnet afse tid til en tur til 
København for at delagtiggøre de fremmødte medlemmer i sine oplevelser 
fra det store engelske fugleskue i Alexander Palace i London. 

Dette store etablissement, hvor der samtidig holdes møder af forskellig 
art — dommermøder — generalforsamlinger o. lign. har flere restauranter 
og cafeterier — det primære er dog den store udstillingshal (110x70 m) 

med de meget høje vinduer, der giver en masse dagslys og gør hallen til 
en udstillingsdommers drøm. 

Selve udstillingen bestod af ca. 10.000 fugle i over 500 klasser med 5.560 
numre til bedømmelse — ca. 1200 fugle var anbragt som salgsreklame for 
importører og fuglehandlere. Det er virkelig store penge man her regner 
med: Billetindtægt 439.000 kr. — Salgsrepræsentation 234.000 kr. — Kva¬ 
dratmeter-lejeindtægt 35.000 kr. — Klub- og foreningsmøder 84.500 kr. — 
Stadepenge for udstillere 27.400 kr. — alt ialt en regnskabsbalance på over 
1.000.000 kr. Eet bør dog tages til efterretning: Det var en landsudstilling 
for hele Storbritanien og Irland — en lignende begivenhed kunne næppe 
løbe af stabelen her i landet. 

Ian Curran ledsagede sine ord med en masse vidunderlige dias og startede 
med at vise lidt af gadeudsmykningen i London i anledning af den tilstun¬ 
dende jul. Herefter kom vi indenfor i den store hal — storslået er et mildt 
udtryk — og Curran fortalte da også, at hvis det var fuglene man ville se, 
skulle torsdagen eller fredag formiddag benyttes, på grund af den meget 
store publikumstilstrømning i week-end’en. 

Der er flere klasser på denne udstilling end vi er vante til herhjemme; 
deciderede kælefugle med børn som ejere — talende fugle, som bedøm¬ 
mes efter deres ordforråd. De yngste udstillere får her bedømt deres fugle 
af virkeligt kvalificerede dommere og får derigennem rettet de småfejl, 
der måtte være i fugleholdet. De kontakter der bliver oprettet på denne 
måde må ikke undervurderes. På de sidste udstillinger har der været en 
genganger som vinder i klassen for talende fugle. »Henry« er navnet på 
dette unikum — han har optrådt i TV og i radio adskillige gange og kan 
på bestemte tegn fra sin ejer sige ganske bestemte ord — TV-teknikere 
eller radiofolk generer ikke det mindste. Han er virkelig en ener. En hel 
del forskellige mutationer var også udstillet: hvid nymfeparakit — hvid¬ 
brystet gouldsamadine — Isabella sangparakit og flere farver af diamant¬ 
due. De australske fugle var, på grund af opdræt (december), udstillet 
alene hanner i flere tilfælde. Det er ikke noget sjældent syn at se undula¬ 
ter eller kanarier i god burtræning, men chancen for os at se europæiske 
fugle på udstilling er lig nul, her var der mange fine numre, gennemgående 
sad fuglene i meget små bure, men var tilsyneladende veltrænede med ud¬ 
stilling for øje. Skovskade — hvid vipstjert — lærke og mange andre. I 
denne gruppe eller klasse fandtes også mutationer af bl. a. solsort og 
sangdrossel. De europæiske fugle sad alle i monterede bure, hvilket gjorde 
et imponerende indtryk. 

Kanarieme blev repræsenteret af ikke mindre end 11 forskellige typer: 
Border — Yorkshire — Lizards — Nordwich og et utal af farvenuancer. 
5 afdelinger af undulater — teambure med flere fugle fra samme kuld — 
farvevarianter, australskbroget og tofarvet, hvor den ene side er grøn og 
den anden blå, skarpt adskilt nedover bryst og bug. Een opdrætter havde 
specialtrænet sine undulater, så disse sad næsten vertikalt på pinden. Om 
en anden opdrætter fortalte Curran, at denne havde 10 (ti) mand fuldt be¬ 
skæftiget (40 timer ugentlig) med at passe sine fugle — at han havde råd 

til dette forstår man, når han kunne forlange og få 500 £ eller ca. 10.000 kr. 
for en enkelt undulat. At disse dyr så var så nær det perfekte som over¬ 
hovedet muligt, bør ikke forglemmes ejheller det store forarbejde. 

De kommercielle indslag på denne udstilling kan man ikke tænke sig til, 
det må og skal opleves. Fuglehandlere og importører kappes om publi¬ 
kums gunst og fremviser de seneste nyheder i bure og redskaber samt så 
at sige alle de forskellige fodertyper, man har fundet frem til. Blandt an¬ 
det har man fundet bevis for at vildtlevende undulater æder mange insek¬ 
ter og larver, hvorfor enkelte firmaer gør i maddiker som sælges for ca. 
30,00 kr. pr. kilo. Et firma fremstiller nydelige stuevolierer til en pris fra 
4 £=80 kr. og op. Af fugle fremviste importørerne et sandt overflødigheds¬ 
horn: 6 arter ara'er, tukaner, turakoer, pitta’er, spætter, brednæb, klippe¬ 
hane, tangarer, kæmpeskægfugl, blåvinget indisk skade, cotingaer, 
australsk brillefugl, kolibrier og Ruppells glanstære. 

Præmierne på denne udstilling er et helt kapitel for sig; penge og natura¬ 
lier er almindeligt, men også sølvtøj, kaffeborde og lysekroner, så en ud¬ 
stiller af championklassen er nødt til at have en lille vogn til borttransport 
af sine præmier. 

Flere af udstillerne, hvis fugle var vænnet til et specielt foder, havde givet 
fuglene mad med, som var placeret ovenpå burene, så officials kunne se 
til at den rigtige affodring blev foretaget. Vandet blev givet i pumpeglas 
og lettere farvet, så man på afstand kunne se, om der var noget i glas¬ 
sene eller ej. Det er jo et meget stort arbejde at sørge for så mange dyr 
i de tre dage en sådan udstilling løber. Det er også strengt for fuglene — 
fem dage i uvante omgivelser med rejse frem og tilbage kræver sine ofre 
— hvis man ikke er meget omhyggelig med plejen. 

Efter gennemgangen af udstillingen blev kaffen serveret og en ivrig debat 
bredte sig blandt tilhørerne. Hr. Curran spurgte, om der var interesse for 
at se nogle ekstra billeder, som skulle danne grundlag for en senere tur til 
en stor fuglepark i England — det var der i høj grad, og vi blev ført igen¬ 
nem en park, eller rettere igennem flere fuglehuse, hvor man havde op 
bygget panoramaer så skønne for fuglene og øjet, at det næste i gjorde 
ondt. Også til disse billeder kommenterede Ian Curran på en vidunderlig 
måde og da turen var til ende viste forsamlingens bifald, at det havde 
været en overmåde interessant aften. 

FnR. 


FUGLEFORENINGEN FOR HJØRRING OG OMEGN 
Torsdag den 15. april 71 blev der holdt møde på Højskolehjemmet, hvor 
Kurt Olesen, V. Hjermitslev, fortalte om græsparakitter - neophema. 
Foredraget var ledsaget af lysbilleder. 

Græsparakitteme er nogle af de mest farvestrålende fugle, der findes. 
De undulat-store flyvende »perler« stammer fra Australien. De er meget 
rolige af væsen og kan færdes med så at sige alle slags burfugle, selv i 
yngletiden. Af voliere kræver de ikke de største dimensioner, bare de 
har adgang til friske græstotter, så er der stor chance for at få unger 

på pinden af de smukke fugle. I prisklasse ligger de fra et par hundre¬ 
de kroner til flere tusinde kroner parret. 

På mødet fortalte et af medlemmerne bl. a., at en verdenskendt liebha¬ 
ver i Ziirich i Schweiz om kort tid får 100 australske parakitter og 100 
småfugle af her i Europa ukendte arter. Sendingen er den første offici¬ 
elle fra Australien i adskillige år. 

Efter foredraget besvarede Kurt Olesen, der udviste stor kendskab til 
neophema, fyldigt de mange spørgsmål, der blev stillet. 

Den hyggelige aften sluttede med bankospil og en fuglesnak over kaffe¬ 
kopperne. P.H . 

RANDERS STUEKULTURFORENING 

Ordinær generalforsamling afholdt 23. marts på restaurant »Merci«. På 
denne blev følgende bestyrelse valgt: 

Formand: Ivan Larsen, Langgade 47, Randers, tlf. 06 42 51 46. 
Næstformand: Hardy Jørgensen, Bækkelundsvej 3, Randers. 

Kasserer: Knud Erik Pedersen, Kvadevej 1, Randers. 

Sekretær: Poul Fuglsang, Bosbrovej 131, Randers, tlf. 06 42 40 81. 
Bestyrelsesmedlem: Carl Aage Amtzen, Nørrebrogade, Assentoft. 
Endvidere blev der lavet udstillingsregler for udstillingen 1971. 
Sluttelig skete der det, at to medlemmer meldte sig ud af foreningen 
og har nu selv dannet en fugleforening. Men i Randers Stuekulturfore¬ 
ning er vi ikke forargede over dette, tværtimod vil disse udmeldelser 
resultere i, at vores forening får mere og bedre arbejdsro. 

f/Poul Fuglsang Ivan Larsen. 

SAMARBEJDET mellem danske fuglevenner - 

MØDELISTE for juni måned 1971. 

Dato, by, forening, arrangement, mødested, ugedag, klokkeslet og even¬ 
tuelt program . 


2. Silkeborg 

SILKEBORG FUGLEFORENING, møde, Forsamlings¬ 
bygningen, onsdag kl. 20. 

3. Sønderborg 

FUGLEFORENINGEN FOR ALS OG SUNDEVED, 
møde, Strandpavillonen, torsdag kl. 20. Taler: Ian 
Curran. 

7. København 

KØBENHAVNS FUGLEFORENING, juniormøde, Jagt¬ 
vej 69, mandag kl. 19. 

8. København 

FORENINGEN FOR FUGLEVENNER, aftentur, mø¬ 
dested Frederiksberg allé 11 kl. 18 præcis. Med bus til 
»Vikingeskibene« i Roskilde, derefter til Skibby, hvor 
der er aftenkaffe. 



189 


11. Frederikssund 

12. Assens 

15. Søborg 

16. Svendborg 

20. København 

21. København 

26. Assens 

27. Sønderborg 


STUEKULTURFORENINGEN AF 1960, bustur til 
Walsrode Fuglepark, afg. Fr.sund torv fredag kl. 15. 

FORENINGEN FOR STUEKULTUR, havemøde hos 
Kurt Thomsen, Thorøhusevej, Assens. Parakitter. 

SØBORG STUEKULTUR, møde Egegårdsskolen, Ræ¬ 
veholmen 1, tirsdag kl. 19,45. 

SVENDBORG OG OMEGNS FUGLEVENNER, møde, 
»Borgen«, onsdag kl. 20. 

STUEKULTURS FUGLEVENNER, volieretur til Jens 
Chr. Larsen, Rågeleje, afg. fra hovedindgangen Helle¬ 
rup Station, søndag kl. 14. 

KØBENHAVNS FUGLEFORENING, møde, »Folkets 
Hus«, Jagtvej 69, mandag kl. 20. 

FORENINGEN FOR STUEKULTUR, havemøde hos 
Svend Godskesen, Ebberup - Neon. 

FUGLEFORENINGEN FOR ALS OG SUNDEVED, 
sommertur til Esbjerg, afgang fra Kirketorv, søndag 
kl. 9. 


Fastlagte udstillinger i 1971. 

Oktober måned: 

2.- 3. Slagelse, Kongressalen, »Hotel Casino«. 

9.-10. Nyborg, Borger- & Håndværkerforeningen, Nr. Voldgade 63. 
15.-17. Frederikssund, Frederikssund-Hallen. 

15.-17. Holbæk, Slotsmarksskolens store festsal, Vald. Sejersvej. 

15. -17 Rønne, Rønne Theater. 

16. -17. Kolding. K. F. U. M., Bredgade. 

22.-24. Esbjerg, K. F. U. M., Kirkegade. 

22.-24. Helsingør. Festsalen, Gurrevejens Skole. 

22.-24. Odense, Fyens Forum. 

22.-24. Roskilde, F.D.F.-Huset. 

29.-31. Næstved, Kvægtorvets restaurant. 

November måned: 

5 - 7. Assens (vi har ingen oplysning om lokalet). 

5.- 7. Køge, Teaterbygningen. 

5.- 7. København, K. F. Det kgl. Haveselskabs have. 

5.- 7. Ringsted, Ungdomsgården, Sorøvej 4. 

5 - 7. Aarhus, (vi har ingen oplysning om lokalet). 

MEDLEMMERS KØB, SALG OG BYTTE 

Sælges: 1 stk. stuevoliere 160x70x150 cm, 20 stk. alm. kanariefugle, fast 
pris 400 kr., sendes ikke. Henvendelse på 60 43 16. 

Egon Børge Lund, Langhusvej 17, Tingbjerg, 2700 Brh. 

Købes: 0,2 elegans parakitter 69 eller 70. 

Johannes Jeppesen , Lindevang 5, 6400 Sønderborg. 

Sælges: 1,1 diamantfinker, 1,1 ceresastrilder, evt. bytte 0,2 sorth. goulds- 
amadiner, 0,1 rødh. papegøjeamadine. 

N. K. Nielsen, Dalgasvej 23, 7500 Holstebro, tlf. (07) 42 20 80. 

Sælges: Undulater med DUK-ring og stamkort årgang 1969-70 og 71. 1,2 
lysegrønne, 2,1 grågrønne, 1,1 opaline lysegrønne, 1,2 opaline himmelblå, 
2,3 opaline grågrønne, 2,1 opaline grå, 1,2 opaline kobolt. Alle efter præ¬ 
mierede forældre. Priser fra 40 til 100 kr. pr. stk. 

Ernst Bonnez, Ryhaven 47, 8210 Aarhus V. 

Sælges: 1,1 jendaya, 1,1 nandaya, 1,1 halvmåneparakitter og 1,1 bourks- 
parakitter. 

Knud Westergaard, 5750 Lørup, Ringe. (09) 67 11 12. 

Sælges: 1 stk. fløjtende og talende mellembeo-stær ca. 1 år, 175 kr., 0,1 
splendid fra 1969 kr. 200, franco tilsendt, det er store og kraftige fugle 
i fin kondition. 

Laurits Petersen, Konsul Jensensgade 9, 8700 Horsens. 

Sælges: Gouldsamadiner, korthalet bæltefinker, kinesiske dværgvagtler, 
2,0 californiske topvagtler. 

Købes: 0,1 californisk topvagtel. 

Knud E. Thomasen, Enghavevej 13, 8900 Randers. Træffes mellem kl. 18- 
19. Tlf. (06) 42 60 37. 

Sælges: 1,1 rødnakket lori, 1,1 blåpandet lori, evt. bytte med australske 
parakitter. 

Købes: 0,1 elegant, 0,1 pragtrosella. 

Kaj Herse, Vestervang 16, 6091 Sdr. Bjert, tlf. (05) 57 23 65. 

Sælges: 1 fuglebur 75x39x72 cm, så godt som nyt, kun brugt 1 måned. 
Kan afhentes for kr. 150. 

Claus Thiesen, Stationsvænget 5, 2791 Dragør, tlf. 53 36 37. 

Sælges: 1,0 karmosinvæver, 0,1 ceresastrild. 

Købes: 1,0 dværgrikse, 1,0 brunrygget guldspurv, 1,0 mørkerød amarant, 
1,0 gulrygget lori samt gamle årgange af »Stuefuglene«. 

Ole Loldrup, Sigtunagade 10, 6400 Sønderborg, tlf. (046) 50128 kan be¬ 
nyttes. 

Købes: Parakitler, dværgpapegøjer og fugle købes. Opgiv billigste pris. 
Tarnow. Lindemarks vej 30A, Svansbjerg Overdrev, 4681 Herfølge. 

Sælges eller byltes: 1 stk. splendid han med splendid hun, 1,1 sangpara- 
kitter med et par yngleklare bourksparakitter. 

Svend Aage Hansen, Exnersgade 73, 6700 Esbjerg. 

Købes evt. bytte: 0,1 grøn kardinal, 0,1 trefarvet glansstær, evt. sælges 

I, 0 do. 

Sælges: 1,0 ædelsanger og 1,1 trefarvede nonner. 

F. B. Kristensen, Stationsgade 25, 8240 Risskov, tlf. 06-168119, aft. 176371. 

Sælges: 5,1, 5,0 rødorange kanarier årg. 70, 2,1, 2,0 kobberfarvet. Pris kr. 
35 pr. stk. 

Gartner A. D. Falck, Søndergade 26, 6600 Vejen, tlf. 36 00 20. 

Sælges: 1,1 barraband 2 l /i år, 3,0 pragtrosella 2-3 år, 1,1 bourks 2 år, 0,2 
nymfer 70. I bytte kan tages: 1,1 pennant, 1,1 mangefarvet, 1,1 blå rosel- 
la, 1,1 adelaide eller 0,1 rosella købes. 

Frank Bødker, Engvej 13, 5461 Korup Fyn. Tlf. 11 35 16. 

Købes: 1,0 rosa kakadue (med mørke øjne, sorte). Vil blive afhentet i 
Danmark. Opgiv venligst pris. 

Kjeld Rasmussen, Søndervang 13, 4970 Rødbyhavn. 

Sælges. Fra friluftsvoliere sælges: 0,1 sølvfarvet diamantdue, 0,1 halv 
blods diamantdue, ubeslægtede. 

A. Sandf ord, Stockholmsgade 25, 2100 København 0., tlf. Tria 1461. 

Købes: 1,1 spurveduer, 1,0 vagtelastrild, 0,2 tigerfinker. 

Sælges: 1 kassebur med lys 84x67x50, 0,2 maskebæltefinker (evt. bytte 
med 1,1 ceresastrilder). 

Ole Simonsen, Skottegården 73, 2770 Kastrup, (01) 51 32 98. 

Købes: 2,1 purpurkronfinker, 1,2 små kubafinker. Kan evt. afhentes. 

Fl. Barslund , Østre Boulevard 29, 4930 Maribo, tlf. (03) 88 16 87. 

Sælges Dværgpincherhvalpe, stambogførte i DKK. Pris 400 kr. Evt. byt¬ 
te med parakitter, kun interesseret i gode avlsdygtige par. 

Poul Fuglsang, Kennel »Pofura«, Bøsbrovej 130, 8900 Randers, tlf. (06) 
4240 81. 

Købes. 0,1 diukafinke evt. 1,1 diukafinker, 1,0 Himalaya grønfinke. 
Sælges: 2,2 sortøret siskener (Serinus mennelli). 

J. Møller Hansen, Slejtruphus, 7881 Jebjerg, tlf. Grinderslev (07-577111) 
95. 


192 


Sælges: 1,1 Katharinaparakitter. Pris 150 kr. 

Fru Anna Martinsen, Holm, 6430 Nordborg, tlf. 044 - 50672. 

Købes: 0,1 blåvinget eller 0,1 elegans græsparakit, når 1,0 elegans kan 
indgå i bytte. 

A. Nielsen, 4793 Bogø By. 

Sælges: 1,1 Agapomis nigrigenys (sodbrunhovedet dværgpapegøje) 1969. 
Helmer Knudsen, Kronborg Ladegårdsvej 51, 3000 Helsingør, tlf. 03 
21 6119. 

Købes: 0,1 2,årig gul sangparakit, 0,1 1-2 årig Taranta. 

Sælges: 2,0 Lessons spurvepapegøjer eller byttes med 0,1, er fra juni 70. 
Kun fugle i god kondition. 

Ida Mdnsson, Vinkelvej 10, 5783 Korinth. 

Sælges: 3,3 gittervinget ringastrilder, 1,1 rødhalet astrilder, 1,2 bjerg¬ 
as trilder, 1,2 rødhovedet gouldsamadiner, 1,0 lille kubafinke, 1,0 brun¬ 
brystet sivastrild, 2,2 diamantfinker + 1 unge, 1,1 blåvinget græspara¬ 
kit ter, 3,3 orangerød agat kanarier. Sælges gr. ophør med tropefugle. 
Peter M. Jensen, St. Annagade 25, 3000 Helsingør, tlf. 21 03 92. 

Sælges: 1,1 elegant, 3,2 gouldsamadiner, 2,2 rødh. papegøjeamadiner. 

H . Christiansen, Sol vang 19, 6000 Kolding. 

Sælges: 1,1 pennantparakitter, stor art fra 70. 

Købes: 0,1 blå rosella eller sælges 1,0 fra 69. 

Poul Frandsen, Brønshøjvej 80, 2700 Kbhvn. Brh., tlf. (01) 71 79 25. 

Sælges: 2 par kraftige engelske undulater fra frilufts voliere: 1,0 opaline 
himmelblå + 0,1 kobolt, begge fra 70, hunnen har i år givet 4 dejlige 
unger. Sælges for ialt kr. 75. 1,0 grågrøn m/ring og stamkort + 0,1 opa¬ 
line kobolt, henh. fra 69 og 70, kraftige fugle med gode yngleresultater, 
er allerede i hæk. Sælges for ialt kun kr. 125. Fuglene er alle i fuld yng- 
lekondition. Sendes gratis overalt, helst parvis, dog ingen betingelse. 
Skriv efter nærmere oplysninger. 

Frk. /. Holm Jensen, Grønnevej 40, 2830 Virum. 

Mon der findes fuglevenner, der vil hjælpe mig med følgende: »Stuefug¬ 
lene« 35. årg. nr. 1, 2, 4, 9 og 11, samt katalog fra 1970 udstillingerne på 
Amager, i Holbæk, Nykøbing F., Nykøbing M., Randers og Glostrup, 
samt et eks. af reklamefarvetavlen for Papegøjebogen (den med haler). 
H . H. Jacobsen, Grenåvej 182, 8240 Risskov, tlf. (06) 17 76 27. 


STUEFUGLENE udkommer ikke i juli måned 




Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


Svendsen - Bellahøjvej 129 - TU. GO 8756 


TROPEHUSET I HOLBÆK 

Månedens tilbud: 

Blå og sorte glansstære, Bæltefinker, Sivastrilder. Ceiesastrilder 
Bourks, Elegans, Turkis, Skægparakit, Aymara Alexander 

Sunbirds - sjældne Bul Bul - Brillefugle - Små sjældne Bladfugle 
Stor krybdyrsafdeling 

Tropehuset, Kastanievej18, (03)430485, åb. kl. 14 


PAPEGØJEBO GEIM 

Bind I og II af „Papegøjebogen" er nu færdige til indbinding. 
Bind lll f og sidste bind, der omhandler alle de afrikanske, indiske 
og australske papegøjer er langt fremme, og de første hefter ud¬ 
sendes i nær fremtid. Det er tid at bedtille, restoplaget er 
meget lille, 



















Cctg markt lil os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWITZVEJ 74 - FASAN 7622 


Punktsvejset volierenet 

l m brede ruller a 30,5 m. 
l/2”xl M masker, tråd nr. 18 

Kr. 175,00 

Ved køb af 3 ruller -r 5%. 
Ved køb af 5 ruller -r \0 0/ o 
Alle priser er excl. moms. 


Volierer i samlesæt 

Galvaniserede 10 mm rundjerns- 
rammer påsat punktsvejset net 
med l/2”xl" masker: 

Siderammer 97,5x180 cm kr. 29,50 
Lågerammer 97,5x180 cm kr. 42,00 
Tagrammer 97,5x195 cm kr. 29,50 


DANSK TRÅDVARE-INDUSTRI 

5571 Bred - Tlf. (09) 4710 04 


BRDR. LUTZHØFT's EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding. 

Paraki tblanding. 

T urteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet... .. 

Solsikke, sort. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 


Ordrer på 50 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 




















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. ( 01 ) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Maftthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 

Spørg efter vore varer hos 
Deres leverandør 



en teskefuld bør bl andes \ 
frøblandingen hverdag. 


Husk oøsd ab bl ånde en km vspjds 


p 3luiS' GRØNTFODER 


i P.Sluis-kraftfodcref hverdag. 

Vtfcøl ékttwe <x£ 

etulAetøiedc. 


( N 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

v_ J 





























Takket w I T A I I |\| A or mine opdrætsresultater 
være VII/ M L I MM 1/ steget med 40 procent - 

(skriver en kendt opdrætter) - Det kan De også opnå / 

Ger et forsøg. Fremstillet på et grundlag af naturlige Vitalstoffer er VI- 
TALINO det bedste, De kan byde Deres fugle. Det gør også uoplagte og 
matte fugle friske igen og er et fremragende styrkning9middel for alle 
ynglefugle og ungfugie - 

VITALINO-FORTE 
i foderet 

VITALINOQUELL 
i drikkevandet 

Begge dele fås også i fordelagtige 
opdrætspakninger. 

Endvidere garanterer 

SITTICH-GOLD og 
KANARIEN-GOLD 
Dem det mest fuldkomne opdræt. 
3 ærespræmier og talrige medaljer 
beviser den høje kvalitet. 



Generalrepræsentant for Vitakraft: 
UNICUM, Umberto Nilsson jun. 

Amalie Skrams allé 15, 2500 Valby, 
København, telf. (01) 46 27 99. 


Vitalcvaft 


Vitakraft - for dyr, 
som skal have det godt. 


Stue VOLIER 
altan VOLIER 
have VOLIER 
store VOLIER 
små VOLIER 


fine 

KASSEBURE 

til opdræt af undulater, kana- 
rier og finker. 

REDEKASSER 

til alle slags fugle. 

Skriv efter prisliste - 
forlang tilbud - 

egen fabrikation - 

sendes overalt 


KEITH HELD 


OVERGADE 46 - 5000 ODENSE 








